1.pielikums
TEHNISKĀ SPECIFIKĀCIJA
CENU APTAUJĀ
“Koka nojumes  izgatavošana, piegāde un uzstādīšana”
identifikācijas numurs BAP/2-1/2026/30

1. Vispārīgie noteikumi 
1.2. Izpildītājs izgatavo, piegādā un uzstāda brīvi stāvošu koka nojumi, ieskaitot pamatu izbūvi, bruģēta pacēluma izveidi, nesošā karkasa montāžu, sienu un jumta apdari, sola izbūvi un visu koka virsmu krāsošanu (turpmāk – Nojume).
1.3. Darbi veicami saskaņā ar Latvijā spēkā esošajiem būvnormatīviem un standartiem. Jebkuras atkāpes no šajā tehniskajā specifikācijā noteiktā saskaņojamas ar Pasūtītāju pirms attiecīgo darbu uzsākšanas. 
1.4. Nojume uzstādāma Pasūtītāja īpašumā adrese: “Ērgļi”, Ērgļi, Brunavas pagasts, Bauskas novads. Par uzstādīšanas vietas apskati dabā jāsazinās ar Pasūtītāja pārstāvi Daini Kursišu, tālruņa Nr.25657844.
1.5. Nojumes izgatavošanas, piegādes un uzstādīšanas termiņš: 60 dienas no Līguma spēkā stāšanās dienas.
2. Nojumes apraksts un galvenie izmēri
2.1. Nojume ir taisnstūra plānā, ar trim norobežotām sienām (aizmugurējā un divas sānu sienas) un atvērtu priekšpusi. Jumts vienslīpa, ar kritumu uz aizmuguri, lai lietus ūdens tiktu novadīts prom no ieejas zonas.
	Parametrs
	Izmērs
	Piezīmes

	Nojumes dziļums (ass–ass)
	2 500 mm
	Perpendikulāri priekšējai malai

	Nojumes garums (ass–ass)
	4 500 mm
	Gar priekšējo malu

	Priekšējo stabu augstums
	2 600 mm
	No bruģa virsmas līdz sijas apakšai

	Aizmugurējo stabu augstums
	2 000 mm
	No bruģa virsmas līdz sijas apakšai

	Jumta kritums
	600 mm / 2 500 mm
	24 % jeb ≈ 13,5°

	Spāres slīpuma garums
	≈ 2 571 mm
	Bez jumta izlaidumiem

	Jumta izlaidums priekšpusē
	300 mm
	Aizsardzība pret lietu

	Jumta izlaidums aizmugurē
	200 mm
	Ar lietus ūdens teknes iespēju

	Jumta izlaidums sānos
	250 mm
	Katrā pusē

	Brīvais augstums zem sijas
	≥ 2 000 mm
	Visā nojumes platībā



Ja jumta seguma ražotājs nosaka lielāku minimālo slīpumu, priekšējo stabu augstums attiecīgi palielināms, saskaņojot ar pasūtītāju.
3. Pamati 
3.1. Pamati (4 gab.) Zem katra nesošā staba izbūvējami betona punktveida pamati. Pamati izvietojami tā, lai to augšējā virsma paliktu zem bruģa seguma līmeņa un nebūtu redzama.

	Parametrs
	Prasība

	Pamatu skaits
	4 gab. – pa vienam zem katra nesošā staba

	Tips
	Urbtais betona pamats ar veidņa cauruli vai monolīts betona bloks

	Diametrs / šķērsgriezums
	Ø 300 mm (apaļš) vai 300 × 300 mm (kvadrātveida)

	Iedziļinājums
	Ne mazāk kā 1 200 mm no zemes līmeņa – zem sasalšanas dziļuma

	Betons
	Klase ≥ C20/25, XC2/XF1 iedarbes klase

	Stiegrojums
	3–4 stieņi Ø 10 mm A500 ar spirālveida apsēju, aizsargkārta ≥ 40 mm

	Pamata augšas atzīme
	40–60 mm zem bruģa seguma virsmas

	Ass novietojuma pielaide
	± 10 mm no projektā norādītās ass

	Augstuma pielaide
	± 5 mm starp visiem četriem pamatiem



3.2. Katrā pamatā iebetonējama karsti cinkota regulējama staba pēda (M16 enkurskrūve vai iebetonējama U-veida pēda), kas nodrošina staba gala pacēlumu vismaz 30 mm virs bruģa virsmas, novēršot koksnes tiešu kontaktu ar mitrumu. Iebetonēšanas laikā pēdu novietojums fiksējams ar šablonu, lai nodrošinātu precīzu asu atbilstību.

4. Bruģētais pacēlums
4.1. Pacēlums izbūvējams tā, lai tas pilnībā nosegtu pamatus un veidotu līdzenu, sausu grīdas virsmu zem nojumes.
	Parametrs
	Prasība

	Pacēluma izmēri plānā
	3 000 × 5 000 mm (250 mm izlaidums ap nojumi katrā pusē)

	Pacēluma augstums
	150 mm virs esošā zemes līmeņa

	Segums
	Betona bruģakmens, biezums 60 mm, krāsa un raksts saskaņojams ar pasūtītāju

	Apmales
	Betona apmales akmens uz betona pamatnes pa visu perimetru

	Šuvju aizpildījums
	Kvarca smilts, iestrādāta 2 reizes ar starpblietēšanu

	Kritums
	1,5–2 % prom no nojumes, virzienā uz āru

	Blīvums
	Nesošās kārtas blīvēšanas pakāpe ≥ 98 % (Proctor)

	Virsmas līdzenums
	≤ 5 mm sprauga zem 2 m garas latas



4.2. Bruģēšana veicama pēc pamatu betona nobriešanas (ne agrāk kā 7 dienas pēc betonēšanas). Ap staba pēdām bruģakmens piezāģējams precīzi, atstājot 5–10 mm elastīgu šuvi.

5. Nesošais koka karkass
5.1. Vispārīgās prasības koksnei
· Konstrukciju koksne: skujkoku (priede/egle) zāģmateriāls, stiprības klase ne zemāka par C24, šķirota atbilstoši LVS EN 14081.
· Koksnes mitrums iestrādes brīdī: 18 ± 2 %. Neapstrādāta, slapja koksne netiek pieņemta.
· Nesošie elementi, kas atrodas ≤ 300 mm no bruģa virsmas, kā arī visi stabi – impregnēti spiediena veidā (lietošanas klase UC3).
· Nepieļaujami: izkrītoši zari, caurejošas plaisas nesošajos elementos, trupe, zilējums, kukaiņu bojājumi.
5.2.  Nesošie elementi

	Elements
	Šķērsgriezums
	Daudzums
	Piezīmes

	Stabi
	150 × 150 mm
	4 gab.
	2 gab. × 2 600 mm (priekšā), 2 gab. × 2 000 mm (aizmugurē)

	Priekšējā sija
	100 × 200 mm
	1 gab. × 5,0 m
	Nes spāres, atbalstīta uz 2 stabiem

	Aizmugurējā sija
	100 × 150 mm
	1 gab. × 5,0 m
	Nostiprināta uz aizmugurējiem stabiem

	Spāres
	50 × 150 mm
	9 gab. × 3,1 m
	Solis 600 mm pa asīm

	Sienu karkasa statņi
	50 × 100 mm
	≈ 22 gab. × 2,4 m
	Solis 600 mm, visās trīs sienās

	Sienu karkasa apakšlīdas
	50 × 100 mm
	≈ 12 tekošie m
	Impregnētas, uz elastīgas hidroizolācijas paliktņa

	Sasaistes / stingumi
	50 × 100 mm
	≈ 8 gab.
	Diagonālie stingumi stūros, 45° leņķī

	Vējdēļi un dzegas dēļi
	25 × 150 mm
	≈ 18 tekošie m
	Ēvelēti, gar visu jumta perimetru



Karkasa savienojumi veidojami ar karsti cinkotiem vai nerūsējošā tērauda kalumiem (leņķi, spāru stiprinājumi, perforētās plāksnes) un attiecīgiem kalto naglu vai konstruktīvo skrūvju stiprinājumiem. Stabu savienojumi ar sijām papildus fiksējami ar caurejošām M12 skrūvēm ar paplāksnēm.
Karkasam jābūt vertikāli un horizontāli iztaisnotam: stabu vertikalitātes novirze ≤ 3 mm uz 2 m; diagonāļu starpība plānā ≤ 8 mm.
6. Sienu konstrukcija un apdare
Norobežojamas trīs sienas: aizmugurējā siena (4 500 mm) un divas sānu sienas (2 500 mm, trapecveida forma atbilstoši jumta slīpumam). Priekšpuse paliek atvērta.
6.1. Ārējais apšuvums 
· Materiāls: skujkoku dēlis 25 × 150 mm (collīgais), zāģēts vai ēvelēts, žāvēts.
· Montāžas veids: horizontāli, trīnītī (pārlaidumā) – katrs nākamais dēlis pārsedz iepriekšējo vismaz par 30 mm.
· Efektīvais atklātais dēļa platums: 120 mm.
· Montāžas virziens: no apakšas uz augšu, pārlaidums vērsts uz leju, lai ūdens tiktu novadīts prom no konstrukcijas.
· Stiprinājums: nerūsējoša tērauda vai cinkotas gropētas naglas / skrūves, 2 gab. katrā krustpunktā ar statni; naglas galva iedzenama vienā līmenī ar virsmu.
· Aiz apšuvuma izveidojama ventilējama sprauga vismaz 20 mm (vertikāla pretlatojums 20 × 50 mm), ar atvērtu gaisa ieplūdi apakšā un izplūdi jumta zonā.
· Apakšējā dēļa apakšmala nolīdzināma vienā līnijā un atrodas vismaz 50 mm virs bruģa virsmas.
6.2. Iekšējais apšuvums – spundēts dēlis
· Materiāls: spundēts dēlis 18 × 120 mm (efektīvais platums ≈ 110 mm), ēvelēts, žāvēts, AB šķira.
· Montāža: horizontāli vai vertikāli pēc pasūtītāja izvēles; noklusējums – horizontāli, gropē uz augšu.
· Stiprinājums: slēpts, caur spundes gropi ar cinkotām skavām vai smalkgalvas naglām.
· Dēļi cieši saspiežami; sprauga starp dēļiem ≤ 0,5 mm.
· Savienojumu vietas noformējamas ar ēvelētām stūra un apdares līstēm.
· Sienu karkasa dobumi paliek neaizpildīti (nojume nav siltināta), izņemot gadījumus, ja pasūtītājs to nosaka atsevišķi.
6. Jumta konstrukcija un segums
Jumta konstrukcija veidojama kārtās šādā secībā (no iekšpuses uz āru):

	Nr.
	Kārta
	Prasības

	1
	Iekšējais apšuvums
	Spundēts dēlis 18 × 120 mm, piestiprināts spāru apakšpusē; slēptais stiprinājums caur gropi

	2
	Spāres
	50 × 150 mm, solis 600 mm

	3
	Vēja (difūzijas) membrāna
	Difūzijai atvērta membrāna, Sd ≤ 0,3 m, blīvums ≥ 115 g/m²; klājama horizontāli no dzegas uz augšu, pārlaidums ≥ 100 mm, savienojumi līmēti

	4
	Pretlatojums
	25 × 50 mm gar spārēm – nodrošina 25 mm ventilācijas spraugu zem seguma

	5
	Latojums
	32 × 100 mm šķērsām, solis atbilstoši seguma ražotāja prasībām (parasti 350–450 mm)

	6
	Jumta segums
	Ranila profilētā tērauda jumta loksne (vai līdzvērtīga), poliestera pārklājums, krāsa pēc RAL saskaņojuma ar pasūtītāju



7. Sols
Gar aizmugurējo (galā esošo) sienu izbūvējams stacionārs koka sols visā sienas garumā.

	Parametrs
	Prasība

	Garums
	4 500 mm – visā sienas garumā, no sienas līdz sienai

	Sēdvirsmas dziļums
	400 mm

	Sēdvirsmas augstums
	450 mm no bruģa virsmas

	Sēdvirsmas dēļi
	Ēvelēts dēlis 40 × 120 mm, 3 gab. platumā, atstarpe 8 mm starp dēļiem

	Malu apstrāde
	Noapaļotas šķautnes, rādiuss ≥ 5 mm; virsma slīpēta P120

	Nesošais karkass
	50 × 100 mm; šķērssijas ar soli ≤ 800 mm (kopā 7 gab.)

	Balsti
	Aizmugurē – stiprināts pie sienas karkasa statņiem; priekšā – kājas 70 × 70 mm uz cinkotām pēdām

	Stiprinājumi
	Nerūsējošā tērauda skrūves, iegremdētas un aizpildītas ar koka aizbāžņiem

	Slodze
	Sēdvirsmai jāiztur izkliedēta slodze ≥ 250 kg/m² bez paliekošām deformācijām



8. Koksnes aizsardzība un krāsojums
Visas koka virsmas – karkass, ārējais un iekšējais apšuvums, jumta iekšpuses apšuvums, sols, vējdēļi un līstes – apstrādājamas un krāsojamas divās kārtās.

	Kārta
	Materiāls
	Patēriņš
	Prasības

	Sagatavošana
	Slīpēšana, putekļu noņemšana
	—
	Virsma sausa, tīra, bez sveķiem un netīrumiem

	Grunts
	Antiseptiska koksnes grunts
	≈ 1 kārta, 8–10 m²/l
	Iestrādājama pirms montāžas vai uzreiz pēc tās

	1. kārta
	Fasādes krāsa / lazūra koksnei
	≈ 8–10 m²/l
	Uzklāj pēc grunts pilnīgas izžūšanas

	2. kārta
	Tā pati krāsa / lazūra
	≈ 10–12 m²/l
	Ne agrāk kā pēc ražotāja norādītā starplaika



· Krāsas tips, tonis un pabeigtības pakāpe (matēta/pusmatēta) saskaņojami ar pasūtītāju pirms darbu uzsākšanas.
· Ārējām virsmām lietojama krāsa āra apstākļiem ar UV aizsardzību; iekšējām virsmām pieļaujama tā paša ražotāja iekštelpu sērija.
· Visi dēļu gali un piezāģējumi krāsojami atsevišķi pirms montāžas – gala koksne uzsūc mitrumu visintensīvāk.
· Krāsošana veicama gaisa temperatūrā +5 °C līdz +25 °C, relatīvajā mitrumā < 80 %, bez tiešas saules un nokrišņiem.
· Kopējā krāsojamā virsma: aptuveni 70–75 m² (abas puses kopā, ieskaitot solu un karkasu). Kopējais krāsas patēriņš 2 kārtām: ≈ 15–17 litri.
· Krāsojumam jābūt vienmērīgam, bez notecējumiem, neapklātām vietām un otas svītrām.
9. Stiprinājumi un metāla izstrādājumi
· Visi stiprinājumi āra apstākļos – karsti cinkoti (Z275 vai augstāk) vai nerūsējošais tērauds A2/A4.
· Aizliegts lietot melnā tērauda vai elektrolītiski cinkotus stiprinājumus, kas saskaras ar impregnētu koksni – impregnēšanas sāļi izraisa paātrinātu koroziju.
· Redzamie stiprinājumi izvietojami taisnās, regulārās līnijās.
· Staba pēdas, spāru stiprinājumi un leņķi – rūpnieciski izgatavoti, ar CE marķējumu.
10. Kvalitātes prasības un pieļaujamās novirzes
	Rādītājs
	Pieļaujamā novirze

	Kopējie plāna izmēri
	± 15 mm

	Stabu vertikalitāte
	≤ 3 mm uz 2 m garuma

	Siju horizontalitāte
	≤ 4 mm uz 4,5 m garuma

	Plāna diagonāļu starpība
	≤ 8 mm

	Bruģa virsmas līdzenums
	≤ 5 mm zem 2 m latas

	Bruģa akmeņu augstuma starpība
	≤ 2 mm blakus akmeņiem

	Apšuvuma dēļu līnijas taisnums
	≤ 3 mm uz 2 m

	Sprauga starp spundētiem dēļiem
	≤ 0,5 mm

	Krāsojuma segums
	Vienmērīgs, bez neapklātām vietām un notecējumiem



· Izpildītājs sniedz garantiju: konstruktīvajiem darbiem 3 gadi, apdares un krāsojuma darbiem 2 gadi no pieņemšanas–nodošanas akta parakstīšanas.
· Konstatētos defektus garantijas laikā Izpildītājs novērš uz sava rēķina 10 darba dienu laikā.

          Šis dokuments ir parakstīts ar drošu elektronisko parakstu un satur laika zīmogu

Šis dokuments ir parakstīts ar drošu elektronisko parakstu un satur laika zīmogu
